b'\n_START_ARTICLE_\nPerfluoroktylsulfonat\n_START_PARAGRAPH_\nPerfluoroktylsulfonat (PFOS) er en giftig perfluorerte organiske forbindelse som ikke nedbrytes i naturen. PFOS fremstilles syntetisk, men kan ogs\xc3\xa5 dannes ved nedbrytning av PFOS-relaterte forbindelser._NEWLINE_PFOS har v\xc3\xa6rt brukt i industri- og forbrukerprodukter siden 1950-tallet, hovedsakelig p\xc3\xa5 grunn av gode overflateegenskaper. Stoffet brukes blant annet i impregnering, brannslukningsmidler og skism\xc3\xb8ring._NEWLINE_PFOS kan binde seg til proteiner i blod og akkumuleres i kroppen og oppkonsentreres i n\xc3\xa6ringskjeden. PFOS er giftig ved gjentatt eksponering og reproduksjonsskadelige effekter p\xc3\xa5 pattedyr er p\xc3\xa5vist. PFOS kan for\xc3\xa5rsake u\xc3\xb8nskede langtidsvirkninger i vannmilj\xc3\xb8._NEWLINE_I Stortingsmelding nr. 14 (2006\xe2\x80\x932007) Sammen for et giftfritt milj\xc3\xb8 \xe2\x80\x93 forutsetninger for en tryggere fremtid er det et nasjonalt m\xc3\xa5l at utslippene av perfluoroktylsyre og perfluoroktylsulfonat-relaterte forbindelser skal stanses eller reduseres vesentlig innen 2010. PFOS er forbudt i brannskum, tekstiler og impregneringsmidler.'